# &palapeli; käsiraamat

Johannes
Löhnert

    loehnert_kde@gmx.de

Stefan
Majewsky

    majewsky@gmx.net

Ian
Wadham

    iandw.au@gmail.com

Marek
Laane

    bald@smail.ee

Tõlge eesti keelde
2009, 2010
Johannes Löhnert, Stefan Majewsky
2014
Ian Wadham
&FDLNotice;
2014-03-09
2.0 (&kde; 4.13)

See on &kde; tehnoloogial põhineva puslemängu &palapeli; käsiraamat.

KDE
kdegames
mäng
pusle
pusle
palapeli

## Sissejuhatus

&palapeli; on ühele mängijale mõeldud puslemäng. Sellega saab luua ja lahendada puslesid, mille tükkide arv ulatub neljast 10 000-ni. Käesolevas versioonis on ka abivahendid aitamaks kokku panna suuri puslesid (300 või rohkem tükki) arvutiekraani suuruse piiratust arvestades.

&palapeli; aken jaguneb kaheks alaks: puslekogu ja puslelaud.

Käsiraamat kirjeldab mõlemat ala.

## Puslekogu sirvimine

### Puslede kokkupanemine ja kogu uuendamine

&palapeli; esmakordsel käivitamisel laaditakse sinu puslekogu mõningate juba &palapeli;ga kaasa tulnud vaikimisi pusledega. Klõps mõnel neist võimaldab kohe asuda valitud puslet kokku panema. Kui lood hiljem juba ise puslesid (vt. allpool), saad ka neid samamoodi klõpsates kokku panema hakata.

Kokkupanek toimub puslelaual, mille kasutamist selgitab lähemalt ülejärgmine osa.

Puslesid saab nimekirjast valida, kui vajutada korraga klahvi &Ctrl; ja hiire vasakut nuppu. Hiire vasaku või parema nupu vajutamine ilma klahvita &Ctrl; avab konkreetse pusle puslelaual.

Apple OS X korral tuleb mängu alustamiseks teha topeltklõps &HVNga;. Ühekordne klõps lihtsalt valib pusle nimekirjas.

Lisaks pusle valimisele saab puslekogus ette võtta järgmisi toiminguid:

- luua uusi puslesid kettal olevate piltide põhjal

- importida teiste loodud puslesid

- eksportida puslesid, et jagada neid oma sõprade ja kogu maailmaga

- kustutada puslesid, mida sa enam ei vaja

Järgnevalt kirjeldatakse, kuidas neid ülesandeid ette võtta tööriistariba nuppude abil.

### Tööriistariba tutvustus

Loo uus pusle

  Avab dialoogi, mis võimaldab luua pusle kettal asuva pildi põhjal. Vaata täpsemalt järgmist osa.

Kustuta pusle

  Kõik pusleloendis valitud pusled kustutatakse lõplikult sinu kogust.

  Seda toimingut ei saa tagasi võtta.

Impordi failist

  Kui oled hankinud &palapeli; puslefaili (seda eristab tavaliselt laiend `*.puzzle`), võid selle importida oma kohalikku kogusse. Puslefaile saab mängimiseks avada ka neil failihalduris klõpsates, kuid importimise korral on see pusle näha ka sinu kohalikus kogus ning sa võid turvaliselt kustutada allalaaditud puslefaili.

Ekspordi failina

  Sellega saab valitud pusled salvestada failina, et neid siis jagada sõpradele, avaldada veebis või ka lihtsalt teha oma kogust varukoopia.

## Uute puslede loomine

### Pusle loomise dialoog

Nagu mainitud eelmises osas, saab uusi puslesid luua, kui klõpsata puslekogu aknas nupule Loo uus pusle.

Sellele klõpsates avaneb pusle loomise dialoog, mis koosneb kolmest leheküljest:

1. Esimesel leheküljel saab valida pildifaili, mida hakatakse tükeldama. Kontrolli, et sisestaksid pildi korrektsed metaandmed: sul tuleb määrata pildi autor (&eg; fotograaf või joonistaja) ning sealjuures tuleks kindlasti arvestada pildi autori õigustega.

2. Teisel leheküljel saab valida tükkide tüübi, milleks pilt tükeldatakse. &palapeli; pakub mitmeid valmistükeldajaid, kuid saadaval on ka kolmanda poole tükeldajaid.

3. Dialoogi viimasel leheküljel saab kohandada valitud tükeldajat, näiteks valida teistsuguse tükkide arvu või muuta tükkide kuju parameetreid. Võimalikud valikud sõltuvad konkreetsest valitud tükeldajast.

Käsiraamatus tuleb edasi juttu &palapeli;ga kaasasolevatest tükeldaatest. Kui oled alla laadinud mõne &palapeli;le loodud kolmanda poole tükeldaja, uuri palun selle plugina dokumentatsiooni, kui sul tekib raskusi selle paigaldamise või kasutamisega.

### Lihtsad tükeldajad

&palapeli; pakub kaht lihtsat tükeldajat: Klassikalised pusletükid ja Ristkülikukujulised tükid. Nendega saab luua lihtsad ristkülikukujulised tükid kas ühendavate jalgadega või ilma.

Mõlemad tükeldajad võimaldavad kohandada tükkide arvu ja proportsiooni. Proportsiooniliuguri nihutamisel vasakule saadakse kõrgemad tükid, paremale laiemad tükid. Vaikevalik annab tulemuseks enam-vähem ruudukujulised tükid.

### Täiustatud &i18n-psc;

&i18n-psc; loob mitmesuguste lihtsate mustritega realistlikke pusletükke:

Ristkülikuline võrgustik

  Sisaldab levinud ristkülikukujulisi tükke.

Cairo võrgustik

  Viisnurksete tükkide ja ebaühtlaste nurkadega pusle on üpris keeruline, sest tükid haakuvad väga harjumatul viisil.

Kuusnurkne võrgustik

  Loob otsekui meekärgedena asetatavad kuusnurksed tükid.

Rotrexi (rombilis-triheksagonaalne) võrgustik

  Kolmnurksete, kuusnurksete ja ristkülikukujuliste tükkide spetsiaalse seguna meenutab see paljusid omavahel lõikuvaid ringe.

Ebareeglipärane võrgustik

  See võrgustik on saadaval ainult siis, kui on paigaldatud qvoronoi paketist qhull. qvoronoid kasutatakse ebareeglipäraste tükkide kujude väljaarvutamiseks suvaliselt asetatud punktide põhjal.

&i18n-psc;l on hulk parameetreid, mis määravad tükkide servade välimust, eriti just jalgade välimust. Kõigi parameetrite puhul on ette nähtud teatavad vaikeseadistused. On olemas ka täiendav valmisrežiim, mis kahandab parameetrite arvu miinimumini. Tavaliselt on saadaval järgmised parameetrid:

Ligikaudne tükkide arv

Peegeldatud servade protsent

  Iga jala peegeldamise tõenäosus. Jalga peetakse peegeldatuks, kui see osutab võrreldes korrapärase võrgustikuga vastassuunda. Korrapärases võrgustikus on tulemuseks kolme või nelja jalaga tükid, mille jalad suunduvad vastavalt välja- või sissepoole. Täiesti korrapärase võrgustiku saamiseks nihuta liugur päris vasakusse serva. Keskel on jalgade suund juhuslik. Paremas servas on taas tegemist korrapärase võrgustikuga, ainult nüüd juba teistpidi. See ei tähenda kõigi jalgade teistpidi keeramist: alternatiivses korrapärases võrgustikus on igal tükil näiteks neli sisse- või neli väljapoole suunatud jalga. Ebakorrapärase võrgustiku puhul pole sel seadistusel tähendust.

Serva kõverus

  Määrab servade kõveruse, s.t. selle, kui tugevasti piirded sisse- või väljapoole kalduvad. Täiesti sirgete servade saamiseks nihuta liugur päris vasakusse serva (see ei mõjuta jalgu).

Jala suurus

  Määrab iga serva jalaosa suuruse. Vaikeseadistus (liugur keskasendis) sarnaneb reaalsete pusledega. Liuguri vahemik on sellest suurusest 50% kuni 150%, mis on juba naeruväärselt suur. Programm püüab iga hinna eest vältida jalgade kokkupõrkamist. Kokkupõrkuvate servade kuju muudetakse korduvalt ning kahandatakse väikeste sammudega. Siiski leidub juhtumeid, kus lahendust ei leitagi, eriti just jalgade suure suuruse korral.

Kõveruse mitmekesisus

  Määrab, kui suurel määrab varieerub eri servade kõverus (vt. eespool). Liugurit vasakule nihutades hakkavad sisse- ja väljapoole kumerused üha enam sarnanema. Paremale nihutades võivad tulemuseks olla väga kõverad ja väga sirged servad.

Jala asukoha mitmekesisus

  Määrab, kui palju erineb jala asukoht servadel. Päris liuguri vasakus servas on jalad kinnitatud serva keskele.

Jalgade mitmekesisus

  Määrab, kui eripärased on jalad. Päris vasakul on kõik jalad ühesugused. Päris paremal on kõik jalad spetsiaalselt sulle loodult unikaalsed.

Tükkide suuruse mitmekesisus

  Ainult ebareeglipärase võrgustiku korral: määrab tükkide suuruse erinemise. Väga väike tähendab, et erinevusi pole, tekib kristallilaadne struktuur. Suuremad väärtused annavad tulemuseks nii väga väikeseid kui ka väga suuri tükke.

Võrgustiku pildi salvestamine

  Võrgustiku pildi (mustad servad valgel taustal) salvestamine failina `~/goldberg-slicer-dump.png`. Kui on olemas varasem salvestus, siis kirjutatakse see üle.

## Mängimine puslelaual

### Põhikäigud

Puslelaud (detail)

Mängu eesmärk on panna etteantud tükkidest kokku pilt.

Eelvaatlusaken näitab, milline peab pilt kokkupanduna välja nägema. Selle akna nägemiseks või peitmiseks kasuta tööriistariba või menüükäsku. Täpsemalt kõneleb sellest osa Eelvaatlusaken.

Kui soovid jõudu katsuda 300 või enama tükiga puslega, loe palun pärast käesoleva peatüki läbimist osa Abivahendid suurte puslede kokkupanemisel.

Tükki saab liigutada, kui sellel klõpsata ja seda lohistada &HVNga;. Mitme tüki korraga liigutamiseks vali nad kõigepealt, seejärel aga lohista üht tükki, teised liiguvad koos sellega.

Mitu tükki saab valida, kui hoida all klahv &Ctrl; ja klõpsata tükkidel või lohistada nende ümber &HVNga; valikujoon. &Ctrl; ja &HVN; korraga võimaldavad samuti suurendada või vähendada ühekaupa valitud tükkide arvu.

Valiku tühistamiseks klõpsa lihtsalt puslelaua tühjal alal või mõnel valimata tükil.

Kui asetad tüki selle naabertüki kõrvale, haakuvad nad automaatselt omavahel (1). Kui tükid on haakunud, ei saa neid enam lahutada. Erinevalt pärismaailmast ei saa &palapeli;s kokku asetada tükke, mis tegelikult kokku ei kuulu.

Puslelaua all olev edenemisriba näitab sinu edenemist, lugedes kokku ühendatud tükke (2). &palapeli; salvestab edenemise automaatselt iga käigu järel, mistõttu ei ole vaja muret tunda salvestamise pärast.

Puslelaua vaadet saab suurendada või vähendada hiirerattaga, all paremal oleva liuguriga või liuguri kõrval olevate nuppudega (3).

Puslelaua vaadet saab lohistada igas suunas, kui klõpsata ja lohistada &HPNga;.

Tükke saab liigutada vaid puslelaua alal. Seda näitab taustast eristuv heledam ristkülikukujuline ala. Kui liigutad tüki mänguala piirde (4) vastu, laiendatakse seda automaatselt, et sul oleks rohkem ruumi tükkidega majandada. Varjutatud piirete lähedal muutub hiirekursor kahe otsaga nooleks, andes märku, et mänguala on võimalik muuta &HVNga; klõpsates ja lohistades.

Pusleala võib lukustada pisikese nupuga (5) edenemisribast paremal. Vari (4) pusleala ümber tumeneb ning tükid jäävad nüüd liigutamisel piirde äärde lihtsalt seisma ega liigu enam edasi. Käsitsi on siiski võimalik pusleala suurust muuta.

### Eelvaatluse aken

Eelvaatluse aken on väike aken, mis hõljub vabalt puslelaua kohal või selle mõnel küljel. See sisaldab kokkupandud pusle pilti ehk pilti, mida päriselus võib enamasti näha puslekarbi peal.

Akent saab nähtavale tuua või peita tööriistariba nupuga Eelvaatlus või menüükäsuga Vaade Eelvaatlus. Selle suurus, asukoht ning näitamine või mittenäitamine salvestatakse ning kehtivat seadistust kasutatakse ka &palapeli; järgmisel käivitamisel.

Et tegu on aknaga, saab seda töölaual liigutada kuhu vaja ning suurust muuta. Akna sulgemisnupp peidab selle, maksimeerimisnupp aga suurendab või vähendab akent järsult.

Eelvaatlusaknal on suurendamisomadused, mistõttu see ei vaja palju ruumi. Kui viia hiir akna kohale, siis suurendatakse kohe hiire all olev ala ja mõned tükid selle ümber. See on väga kasulik pusle üksikasjade ning parajasti sulle peamurdmist valmistava tüki võimaliku samasuse tuvastamisele, aga eriti pildi servade ääres võib see ka mõningaid raskusi valmistada.

### Mängimine hiire abil

Nagu eespool kirjeldatud, saab &palapeli; puslelaual väga mitmel moel hiirega talitada. See, millised hiirenupud milliseid toiminguid käivitavad, on täielikult sinu enda määrata (vaata selle kohta täpsemalt osa Mängu seadistamine). Järgnevalt on kokku võetud kõik võimalikud hiiretoimingud:

Puslelaua ala suuruse muutmine selle servi lohistades

  Vaikimisi sooritatakse see toiming &HVNga;.

Tükkide liigutamine lohistades

  Pusletükile klõpsates ja seda lohistades tükki liigutatakse. Kui valitud on mitu tükki ning klõpsad ühele neist ja seda lohistad, liigutatakse kõiki tükke. Vaikimisi sooritatakse see &HVNga;.

Vaate muutmine lohistades

  See võimaldab liigutada terve puslelaua mis tahes suunas. Vaikimisi sooritatakse see &HPNga;.

Mitme tüki valimine valikujoonega

  Kui klõpsad pusletüki asemel puslelaua vabale alale, võid joonistada valikujoone. Kui vabastad hiirenupu, valitakse kõik selle sisse jäävad tükid. Kõigi ülejäänud tükkide varasem valitus eemaldatakse. Vaikimisi sooritatakse see &HPNga;.

Mitme tüki valimine klõpsuga

  Kui klõpsad ühele pusletükile, see valitakse või kui see oli juba valitud, valik tühistatakse. Samuti saab seda kasutada valikujoonega valimise täpsustamiseks. Vaikimisi sooritatakse see &HVNga; ning ainult siis, kui hoitakse all klahv &Ctrl;.

Valiku tühistamine

  Valikut saab tühistada klõpsuga puslelaua tühjale alale või mõnele valimata tükile.

Puslelaua suurendamine ja vähendamine

  See toiming on samane klõpsamisega nuppudele liuguri (3) külgedel olekuribal. Vaikimisi sooritatakse see hiirerattaga.

Lülitumine lähi- või kaugvaatele

  See võimaldab lülituda lähi- ja kaugvaate vahel hiirekursori asukohas. Peamiselt on see mõeldud kiireks suurendamiseks-vähendamiseks suurte puslede (300 või enam tükki) korral. Täpsemalt kõneldakse sellest osas Suurenduse kiire muutmine lähi- ja kaugvaate vahel. Vaikimisi sooritatakse see &HKNga;.

Tükkide teleport hoidikusse või hoidikust

  See võimaldab kiiresti koguda, sortida ja liigutada tükke suurte puslede (300 või enam tükki) puhul ilma lohistamata. Soovi korral võib seda muidugi kasutada ka väiksemate puslede puhul. Täpsemalt kõneldakse sellest osas Tükihoidikute kasutamine. Vaikimisi sooritatakse see &HVNga; ja ainult siis, kui klahv &Shift; on alla vajutatud.

Puslelaua ala lukustuse lülitamine

  See toiming on samane olekuribal nupu (5) klõpsamisega. Vaikimisi ei ole see omistatud ühelegi hiirenupule, kuid seda võib teha vastavas seadistustedialoogis.

Vaate rõhtne kerimine ja vaate püstine kerimine

  Vaikimisi ei ole see omistatud hiirerattale, kuid seda võib teha vastavas seadistustedialoogis.

### Tööriistariba tutvustus

Tagasi kogusse

  Liigub tagasi kogusse uue pusle valimiseks. Seda saab kasutada ainult pusle lahendamise ajal.

Eelvaatlus

  Võimaldab lülitada valmis puslet kujutava eelvaatlusakna näitamist ja peitmist.

## Abivahendid suurte puslede kokkupanemisel

### Üldised põhimõtted

&palapeli; suudab toime tulla ka suurte pusledega, milles tükke on 300 kuni 10 000, kuid eriti väiksel ekraanil on selleks vaja teatavaid abivahendeid.

Suurte puslede loomine ei erine millegi poolest väikeste loomisest. Uuri selle kohta osa Uute puslede loomine. Siiski tuleks enne alustamist pisut mõelda: sellest kõneldakse lähemalt osas Suurte puslede loomine - mida silmas pidada?

Suurte puslede puhul on eriliselt kasuks eelvaatlusaken, mille kohta eespool anti üksikasjalik kirjeldus.

Järgmine mõttekoht on ruumi haldamine ja liikumine. Kui vähendada, nii et kogu puslelaud on näha, on raske eristada konkreetseid tükke. Kui suurendad ja leiad vajaliku tüki, on teisalt väheusutav, et samal ajal on näha ka koht, kuhu see tükk sobib. Mõningaid lahendusi neile ja teistele probleemidele pakub osa Ruumi haldamine ja liikumine.

Viimaks on vaja koguda tükke ja viia nad kokkupanemisalale kuidagi tõhusamalt kui aina kuskilt kaugelt lohistades. Siinkohal on abiks tükihoidikud.

Kui alustad suure puslega, eraldatakse sulle hoidik (väike eraldiseisev aken) nimega Hoidik, kuhu saad paigutada tükke, kui seda vajalikuks pead. Seejärel saad lohistada tükid vajalikku kohta ja välja selgitada, mis kuhu läheb. Pärispusle puhul võrdub see enam-vähem tükkide hoidmisega käes, kui kaalud suure pusle puhul nende õiget kohta.

Võib juhtuda, et pead vajalikuks koondada tükke mõne ühise tunnuse järgi (&eg; servad, taevas, vesi jne.), mistõttu sul võib olla hoidikuid just nii palju, kui neid vajad, ning sa saad neile nimesid anda. Hoidikud ja nende sisu salvestatakse koos puslelauaga, niisiis võid neisse koguda teatavaid tükke kas või selleks, et hiljem, kui raskest kokkupanemisest tuhmunud mõistus ja silmad taas klaariks saavad, kokkupanemist jätkata. Täpsemalt kõneleb hoidikute tarvitamisest osa Tükihoidikute kasutamine.

Viimaks toob osa Hiire käitumine ära kaks erilist hiiretoimingut, mis muudavad suurte puslede kokkupanemise kiiremaks ja lihtsamaks: tükkide teleport ning lähi- ja kaugvaate kasutamine.

### Suurte puslede loomine - mida silmas pidada?

Enne suure pusle loomist tuleks kontrollida, kas pilt, mille põhjal soovid pusle luua, on ikka piisavalt üksikasjalik (s.t. piisavalt suur megapikslites). Seda, kui palju piksleid pikuti ja laiuti sisaldab sinu pilt, mis ei ole tihendatud JPEG- või mõnes muus pildivormingus, saab teada kas mõne failitööriistaga või fotode näitamise või töötlemise rakendusega. Rusikareeglina võib arvestada ühe megapiksli 1000 tüki kohta. See jätab igale tükile umbes 1000 pikslit ehk veidi üle 30x30 piksli, muutes nad piisavalt teravaks servadel ning võimaldades suurendamise korral korralikku kujutist. Megapiksleid võib muidugi ka vähem olla, aga siis võib kokkupanemise ajal tükkide eristamine olla palju keerulisem.

Suure pusle loomisel või taasalustamisel on mõistlikum vältida &palapeli; servade ja varjude võimalusi (neist kõneldakse osas Üldised seadistused), sest need muudavad laadimise aeglasemaks ja valitud oleku nägemise raskemaks, kui tükid on vaates väga tillukesed. Varjude mittekasutamise korral on tükkide valitud olek palju paremini näha.

### Ruumi haldamine ja liikumine

#### Ruumi eraldamine puslelaual

Puslet luues või taaskäivitades segatakse tükid ja asetatakse suvaliselt puslelaua võrgustikule. Vajaminevat ruumi mõjutavad kaks valikut, mille kohta vaata osast Mängu seadistamine valikuid, mida pakub dialoog, mille saab avada menüükäsuga Seadistused&palapeli; seadistamine... (või Apple OS X korral &palapeli;Eelistused...).

Tükkide vahe puslevõrgustikus võib määrata 1,0 kuni 1,5 korda suuremaks kõige kõrgema ja kõige laiema tüki kõrgusest ja laiusest. Väiksem valik paigutab tükid kompaktsemalt, kuid suurem jätab rohkem ruumi lohistamiseks ja valikujoone tõmbamiseks. Vaikevalik on 1,3, kuid suurte puslede puhul sobib paremini 1,1. See valik puudutab igas suuruses puslesid, samuti mõjutab see võrgustikke tükihoidikute korral (vt. osa Tükihoidikute kasutamine) ning tükkide automaatset ümberjagamist puslelaual menüükäsuga R Liikumine Jaga tükid ümber.

Teine valik eraldab puslelaual täpselt vajaliku ruumi lahenduse leidmiseks. Vaikimisi on see tsentreeritud ning tükid on jaotatud võrdselt selle ümber. Üldiselt peaks see paigutus asetama tükid oma lõplikule asukohale kõige lähemale. Samuti võib kasutada ükspuha millist neljast nurgast või jätta lahendusruum üldse eraldamata (valik Puudub), millisel juhul pead ruumi käsitsi puhastama, näitekes puslelauda laiendades (vt osa Põhikäigud. Lahendusruum puudutab puslesid, kus on vähemalt 20 tükki, sest vähemate tükkide korral ei ole sel mõtet.

Pusle kokkupanemise käigus liiguvad tükid lahendusalasse ning jätavad mujale maha tühikuid. Seepärast on mõttekas ülejäänud tükid umber paigutada, et nad taas üksteisele lähemal oleks. Kui soovid seda teha, vali mõned tükid valikujoonega või klahviga &Ctrl; ja &HVNga; ning kasuta siis menüükäsku R Liikumine Jaga tükid ümber või kiirklahvi (vaikimisi R). Tükid pakitakse võrgustikule kokku ja nad jäävad valituks, nii et neid saab vajaduse korral hõlpsasti liigutada paremasse asukohta. Sel moel saab koondada ka mingil moel ühte kuuluvaid tükke, kuid selleks on palju parem abivahend tükihoidik.

#### Suurenduse kiire muutmine lähi- ja kaugvaate vahel

Pusle laadimisel arvutab &palapeli; välja kaug- ja lähivaated ning avab kaugvaate, mis näitab tervet puslelauda. Lähivaade näitab tükke märksa selgemalt ja mugavamalt, arvestades ekraani ja töölaua suurusega. &HKNga; saab kiiresti lülitada kahe vaate vahel kohas, kus viibib hiirekursor. Nii saab kiiresti leida mis tahes tüki puslelaual ning näha, millise kuju ja pildiga see on.

Mõlema vaate suurendustaset saab käsitsi kohandada ning määrang jäetakse meelde järgmiseks korraks, mil &HKNga; klõpsad. Kiire suurendamise ja vähendamise võimalus on olemas kõigi puslede puhul, kui alla 100 tükiga pusle korral on kaks vaadet peaaegu eristamatud.

#### Liikumine suures pusles

Raskem tee tükkide liigutamiseks suures pusles on need valida ning siis liigutada kas tükke või puslelauda (vastavalt &HVNga; ja &HPNga;), kuni jõuad sihtkohta. Palju hõlpsam on valida tükid, suurendada kaugvaatesse (&HKNga;, vt. eespool), lohistada tükid sihtkohta ühe liigutusega (&HVNga;) ja siis vähendada lähivaatesse (&HKNga;). See on ka hea võimalus kohale toimetada üksik kaugele jäänud tükk, kuid ühe tillukese tüki lohistamine üle puslelaua on tuhandete tükkide olemasolul ilma selle valitud olekut kaotamata omaette katsumus.

Teine viis liikuda ja puslelaual süstemaatiliselt otsida on suurendada üleval vasakus nurgas (&HKNga;), siis aga kasutada tühja ala kerimisribadel, et lasta laud enda silme eest püst. või rõhtsuunas läbi, üks kindla suurusega lehekülgkorraga. See on väga tõhus meetod, kui kasutad ühtlasi tükihoidikuid ja otsid kokkukuuluvaid tükke. Kui hoiad lähivaate fikseerituna ja alustad alati samast kohast, saad ka alati fikseeritud suuruse ja sisuga leheküljed.

#### Tükkide nähtavus suurtes pusledes

Suur pusle väiksel ekraanil muudab õige keeruliseks näha, mida sa üldse teed. Kui näiteks 1440x900 ekraanil on pusle 10 000 tükiga, on kaugvaate korral tükid umbes 7 piksli suurused. Nii väikese tüki pealt on peaaegu võimatu näha pilti, värvi, kuju või isegi seda, kas see on valitud või mitte.

&palapeli; pakub õige paljusid taustu ja taustavärve, nii et peaks olema võimalik leida selline kombinatsioon, mis nähtavusele kaasa aitab. Neile võib lisada klaarima esiletõstmise viisi, kui ei kasutata varje, ning esiletõstmise värvi valimise võimaluse, mille saab valida võimalikult erineva tausta ja enamiku tükkide värvist. Ka need määrangud salvestatakse koos puslega, mis muudab nad püsivaks. Sel moel võib igal puslel olla just selline taust ja esiletõstmine, mis antud pildiga kõige paremini sobib. Suure pusle loomisel tasub nende valikutega katsetada, kuid selle juures võib olla vajalik pusle uuesti laadida, et muudatused rakenduksid.

### Tükihoidikute kasutamine

#### Mis on tükihoidikud?

Tükihoidikud on võib-olla &palapeli; kõige tulusam abivahend suurte puslede kokkupanemisel. Need on väikesed eraldiseisvad aknad, millesse saab paigutada ühtekuuluvaid tükke, näiteks servi või taevast või merd või valget maja vasakul. Algul on nad minimaalse suurusega, millest piisab nelja tüki lähivaates nägemiseks. Nii on neid ka hõlpus asetada otse puslelaua kõrvale.

Et tegu on akendega, saab hoidikuid paigutada töölaual kuhu vaja ning nende suurust muuta. Sulgemisnupule klõpsamine kustutab hoidiku, aga ainult siis, kui selles pole ühtegi tükki. Maksimeerimisnupp võimaldab hoidikut kiiresti suurendada või vähendada. Hoidikus võib olla suvaline arv tükke (isegi sadu). Maksimeerimisest võib olla kasu eriti siis, kui pruugid hoidikut kogupildi mõne osa kokkupanemiseks.

Hoidikuid võib olla suvaline arv. Üldiselt on üks neist aktiivne - seda tähistatakse sinise kontuuriga. See on ühtlasi sihtkoht, kui soovid tükke hoidikusse paigutada, neid sealt välja võtta või hoidikut kustutada.

#### Hoidikute loomine ja kustutamine

Suure pusle alustamisel luuakse automaatselt hoidik nimega Hoidik. See võib olla ka ainuke hoidik, kui sul on käsil 300 kuni 750 tükiga pusle, aga kui soovid, võid ka vähem kui 300 tükiga pusle puhul kasutada nii palju hoidikuid, kui süda lustib.

Hoidiku loomiseks või kustutamiseks vali C Liikumine Loo tükihoidik... või D Liikumine Kustuta tükihoidik, kasuta kiirklahve C või D või kustutamiseks hoidiku sulgemisnuppu. Hoidiku loomisel palutakse sellele ka nimi anda, aga see pole kohustuslik. Tavaliselt on hoidik lähivaates, nii et näeb kohe, millised tükid selles paiknevad.

Kui soovid hoidikut kustutada, peab see olema aktiivne (sinise kontuuriga) ja tükkidest tühi. Kui hoidik, mida soovid kustutada, pole aktiivne, klõpsa sellel. Kustutamise järel pole ükski hoidik aktiivne, nii et pead klõpsama sellel, mida soovid järgmisena kasutada.

#### Tükkide paigutamine hoidikusse ja sealt väljavõtmine

Tükkide lohistamine hoidikusse ja hoidikust ei ole võimalik ega tegelikult vajalikki. Selle asemel saab tükke liigutada viivitamatult samasuguse telepordi abil, millega on meid tutvustanud Star Trek. Teleport käib klahvi &Shift; vajutamise ja &HVNga; klõpsamise koostöös.

Tükkide paigutamiseks hoidkkusse kontrolli, kas vajalik hoidik on aktiivne (sinise kontuuriga), vali siis puslelaual vajalikud tükid ning vajuta alla klahv &Shift; ja klõpsa &HVNga;. Sama hästi võib vajutada alla klahv &Shift; ja klõpsata ka ühelainsal tükil &HVNga;. Teleporditud tükid kaovad puslelaualt ja ilmuvad esiletõstetuna hoidikusse. Seal paigutatakse nad automaatselt võrgustikule ning viimane teleporditud tükk seisab keskel.

Tükkide väljavõtmiseks hoidikust vali seal tükk või tükid, tule tagasi puslelauale ning klõpsa klahvi &Shift; all hoides &HVNga; tühjale kohale, kuhu soovid tükid asetada. Väldi klõpsamist juba puslelaual oleval tükid: sellega saadetakse too tükk hoidikusse, mis ei pruugi sugugi vastata sinu soovile. Kui see juhtub kogemata suurema ühendatud tükikogumi peal (mis on lahenduse osa), siis ilmub ka hoiatus ja saad võimaluse operatsioonist loobuda.

Tükid on telepordi järel esile tõstetud. See lubab toimingu kiiresti tagasi võtta, kui telepordid kogemata valed tükid või valesse hoidikusse. Samuti lubab see puslelaual vähese vaevaga kohandada äsja teleporditud tükkide asukohta või liigutada need lahendusse.

Teleportida saab ka hoidikute vahel. Alusta samamoodi nagu tükkide toimetamisel puslelauale, kuid seejärel kasuta klahvi &Shift; ja &HVNga; klõpsamist mõne teise hoidiku tühjal alal. Toimingu tagasivõtmiseks mine algsesse hoidikusse ning kasuta taas klahvi &Shift; ja &HVNga; klõpsamist.

#### Tükkide sortimine

Tükkide tõhusaks sortimiseks hoidikutes suures pusles otsides kasuta pusles liikumist ühe lehekülje kaupa, mida kirjeldati eespool, teleportides liikumise käigus vajalikke tükke. Kui oled kogu puslelaua läbi uurinud, suurenda lahendusalal lähivaatesse ja aseta kogutud tükid kohale. Soovi korral võib muidugi tükke hakata kokku panema ka hoidikutes.

#### Muud hoidiku toimingud

Tükihoidikutes saab kasutada kõiki samu toiminguid, mida kasutatakse puslelaual (vt. osa Põhikäigud). Ainsa erandina saab suurendada-vähendada ainult hiireratta või &HKNga;.

See tähendab, et hoidikut võib pidada ka lisapuslelauaks. Seal saab tükke lohistada, neid omavahel ühendada, ala piire liigutada &etc; Samuti võib ükspuha millise suurusega ühendatud tükke teleportida hoidikutesse või hoidikutest, kuid selle juures tasub siiski olla ettevaatlik, et mitte suurema ühendatud tükiga ära varjata väiksemaid tükke.

Viimaks saab menüükäsuga A Liikumine Vali hoidiku kõik tükid ja seejärel käsuga R Liikumine Jaga tükid ümber või klahvi &Shift; all hoides ja &HVNga; klõpsates paigutada kõik hoidiku tükid ümber või toimetada nad kõik puslelauale. Samamoodi võib ka lihtsalt kasutada parajasti valitud hoidikus kiirklahve A või R.

## Liidese tutvustus

Järgnevalt kirjeldatakse &palapeli; menüükäske, millest mõned on kasutatavad ka tööriistariba nuppude ja kiirklahvide abil.

&Ctrl;N Mäng Loo uus pusle...

  Avab dialoogi, mis võimaldab luua pusle kettal asuva pildi põhjal. Vaata täpsemalt vastavat osa ning ka asju, millega arvestada, kui kavatsed luua pusle, milles on 300 või enam tükki.

Mäng Impordi failist...

  Kui oled hankinud &palapeli; puslefaili (seda eristab tavaliselt laiend `*.puzzle`), võid selle importida oma kohalikku kogusse. Puslefaile saab mängimiseks avada ka neil failihalduris klõpsates, kuid importimise korral on see pusle näha ka sinu kohalikus kogus ning sa võid turvaliselt kustutada allalaaditud puslefaili.

Mäng Ekspordi failina...

  Sellega saab valitud pusled salvestada failina, et neid siis jagada sõpradele, avaldada veebis või ka lihtsalt teha oma kogust varukoopia.

Mäng Kustuta pusle

  Kõik pusleloendis valitud pusled kustutatakse lõplikult sinu kogust.

  Seda toimingut ei saa tagasi võtta.

Mäng Alusta puslet uuesti

  Jagab kõik tükid uuesti ümber ja tühistab pusle salvestatud edenemise.

C Liikumine Loo tükihoidik...

  Ajutise hoidiku loomine tükkide sortimiseks. Täpsemalt kõneldakse hoidikutest osas Tükihoidikute kasutamine.

D Liikumine Kustuta tükihoidik

  Valitud ajutise hoidiku kustutamine, kui see on tühi.

A Liikumine Vali hoidiku kõik tükid

  Kõigi parajasti valitud hoidiku (sinise kontuuriga) tükkide valimine.

R Liikumine Jaga tükid ümber

  Valitud tükkide ümberjagamine hoidikus või puslelaual, neid uuesti võrgustikule asetades.

Vaade Tagasi kogusse

  Liigub tagasi kogusse uue pusle valimiseks. Seda saab kasutada ainult pusle lahendamise ajal.

Vaade Eelvaatlus

  Lülitab valmis pusle eelvaatluse näitamise sisse ja välja. Hiirekursorit pildi kohale viies saab seda suurendada.

&Ctrl;+Vaade Suurenda

  Suurendab.

&Ctrl;-Vaade Vähenda

  Vähendab.

Seadistused Kõigi teadete lubamine

  Võimaldab lubada kõik teated, mis on keelatud &palapeli; kinnitusdialoogides kastikest Seda teadet rohkem ei näidata märkides.

Seadistused Puslelaua olekuriba näitamine

  Lülitab puslelaua all oleva edenemisriba ja nuppude näitamise sisse või välja. See ei muuda midagi puslekogu puhul.

Seadistused &palapeli; seadistamine...

  Avab mängu seadistustedialoogi. Täpsemalt kõneleb sellest osa Mängu seadistamine.

Lisaks on &palapeli;l tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Mängu seadistamine

Seadistustedialoogi saab avada menüükäsuga Seadistused&palapeli; seadistamine...

### Üldised seadistused

Puslelaud

  Võimaldab määrata puslelaua mõningaid omadusi.

  Taust

    Võimaldab valida puslelauale teise taustatekstuuri. Kui valid tekstuuri asemel konkreetse värvi, saab valikukasti kõrval asuvat nuppu kasutada värvi määramiseks.

  Valitud tükkide esiletõstmise värv

    Võimaldab valida valitud tükkide esiletõstmise värvi. Klõps tekstist paremal asuvale nupule avab värvivaliku dialoogi.

  Lahendusruum

    Võimaldab määrata, kas reserveerida puslelaual teatav ruum lahenduse leidmiseks. Ruumi ei eraldata, kui valid Puudud või kui puslel on alla 20 tüki. Muudatused rakenduvad pusle loomisel või taaskäivitamisel.

  Tükkide vahe puslevõrgustikus (1,0-1,5)

    Võimaldab valida tükkide vahe puslevõrgustikus. Muudatused pusletükkide vahe osas rakenduvad alles pusle loomisel või taaskäivitamisel.

Tüki välimus

  Tükkide välimuse määramine puslelaual. Kui &palapeli; töötab aeglaselt või puslede avamine võtab väga kaua aega, võib siin graafilised efektid välja lülitada, et mängu oluliselt kiirendada. Kui valid varjude kasutamine, kasutatakse esiletõstmisel varje.

Haarde täpsus

  Võimaldab valida, kui lähedal peavad naabertükid teineteisele asuma, enne kui nad haakuvad. Kui liigutad liugurit paremale, haakuvad tükid isegi siis, kui nad ei ole väga lähedal. See muudab mängu veidi lihtsamaks.

### Hiire käitumine

See seadistustedialoogi lehekülg võimaldab omistada hiirenuppudele ja muuteklahvidele eri tegevusi, mida kirjeldati osas Hiire käitumine. Ole ettevaatlik, et sa ei omistaks eri tegevustele ühesuguseid kiirkorraldusi. Kolm tegevust on vaikimisi omistatud &HVNga; klõpsamisele, sest hiirekursor asub nende puhul eri piirkondades, kuid ülejäänud omistamised peavad neist erinema.

Toimingud on jagatud nendeks, mida saab omistada hiirenuppudele (nt. Vaate liigutamine lohistades), ja nendeks, mida saab omistada hiirerattale (nt. Vaate rõhtne kerimine).

#### Hiirenuppude kaart

Iga toimingu kõrval on nupp hiire pildiga, mis näitab parajasti omistatud toimingut. Seoseid võib määrata, kui klõpsata nupule &HVNga; ja seejärel vajutada hiirenuppu, millele soovid toimingu omistada. Kui hoiad teisel klõpsamisel all muuteklahvi, lubab puslelaud antud toimingut ainult juhul, kui all hoitakse ka muuteklahvi.

Klõpsamise asemel võib vajutada ka tühikuklahvi, et omistada toimingule spetsiaalne väärtus Nuputa. See on lubatud ainult siis, kui all hoitakse muuteklahve. Nuputa tähendab, et hiirenupu rolli võtavad üle muuteklahvid. Toiming käivitub siis, kui vajutatakse muuteklahve, ja lõpeb siis, kui vabastatakse üks muuteklahvidest.

#### Hiireratta kaart

See on samasugune nagu eelmine kaart. Kui paremal asuv nupp vajab sisendit, siis hiirenupuga klõpsamise asemel tuleb hoopis liigutada hiireratast. Siin on samuti lubatud muuteklahvide allhoidmine, mis avaldavad samasugust mõju nagu hiirenuppude korral.

Kui sinu hiirel on kahesuunaline hiireratas (nagu leidub sageli sülearvutite puuteplaatidel), võib seda ära kasutada: nupp tunneb ära, kas hiireratast liigutati rõhtsalt või püstiselt.

## Autorid ja litsents

&palapeli; püüab pakkuda sinu töölaual sulaselget rõõmu ja nuputamislusti puslede kokkupanemisega.

Ideega alustas Bernhard Schiffner koos Stefan Majewskyga, kes on praegu &palapeli; juhtiv arendaja.

&i18n-psc; annetas Johannes Löhnert.

Suurte puslede abivahendid annetas Ian Wadham.

Dokumentatsiooni autoriõigus 2009, 2010: Johannes Löhnert, Stefan Majewsky, ja autoriõigus 2014: Ian Wadham.

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&install.intro.documentation;

### Kompileerimine ja paigaldamine

&install.compile.documentation;
&documentation.index;